Verseker nou ook jou huis met net 'n app | Netwerk24
Verseker nou ook jou huis met net 'n app
Deur Petrus Malherbe 22 Januarie 2020 08:48
Naked bied nou ook huisversekering deur middel van sy app.
Dit beteken Suid-Afrikaners kan nou met die klik van 'n paar knoppies op 'n slimfoon hul eiendom ten volle verseker.
Sy gevorderde rekenaarprogrammatuur verwerk jou antwoorde, die foto's en video's en gee uiteindelik 'n waarde aan die gebou en bepaal daarvolgens jou premie.
Die foto's en video's help Naked ook om te bepaal vir hoeveel jy jou huis of die inhoud moet verseker, sê North. Die beeldmateriaal word deur die rekenaar ontleed en dit identifiseer byvoorbeeld duur items soos TV-stelle of ander toebehore.
Danksy gevorderde kunsmatige intelligensie en programmatuur kan Naked die meeste eise wat hy ontvang, dadelik uitbetaal. "Die meeste mense jok nie, sodat hulle 'n pynlose ervaring het wanneer hulle wel 'n eis indien."
Naked versamel ook ongelooflik baie inligting oor sy kliënte, en veral sy toekomstige kliënte, om te bepaal of hulle 'n risiko vir bedrog toon.
Sy kunsmatige assistent staan as Rose bekend en sy verwerk alle nuwe aansoeke wat deur die app ontvang word.
Rose kan wel nie 'n eis pertinent afkeur nie. As sy onraad vermoed, of onseker is oor iets, word die eis aan 'n personeellid gestuur om te verwerk.
Omdat minder mense daar werk, en Naked dus ruim op personeelkoste bespaar, kan hy goedkoper premies aan kliënte bied, sê North.